DJEČJI VRTIĆ MAČIĆI
Mače 84e
49251 Mače
Upravno vijeće

OBRAZLOŽENJE POLUGODIŠNJEG IZVJEŠTAJA  O IZVRŠENJU FINANCIJSKOG PLANA 
ZA 1-6/2026. GODINE


1. OBRAZLOŽENJE OPĆEG DIJELA FINANCIJSKOG PLANA


Obrazloženje ostvarenja prihoda i primitaka:

Ukupni prihodi planirani su u iznosu  596.310,00 €, a izvršeni su u iznosu 251.625,91 €, odnosno 42,20 %. Ukupni prihodi su u odnosu na prošlu godinu ostvareni za 9,59 % više, a to je iz razloga što sufinanciranje općine u ekonomskoj cijeni vrtića nije dovoljno za pokriće svih troškova pa općina mora doznačiti još sredstava povrh toga.

Prihodi od pomoći, tj. prihodi od nenadležnih proračuna (državni proračun i proračuni drugih gradova i općina) su ostvareni sa 0,00 % i to zato jer u vrtiću nema djece iz drugih općina i gradova, a od nadležnog ministarstva još nisu primljena sredstva za program predškole i djecu s teškoćama u razvoju.

Prihodi od roditelja su ostvareni sa 52.212,60  € od planiranih 105.560,00  ili 49,46 %, što je u skladu s planom.

Prihodi od donacija su ostvareni iz razloga što je Krapinsko-zagorska županija donirala didaktičku opremu.

Planirani prihodi od nadležnog proračuna su 488.250,00  €, a izvršeni su u iznosu 199.273,31 €, odnosno 40,81 %. Tu je ostvarenje dosta ispod plana. U odnosu na prošlu godinu to je rast od 18,06 %.
Do rasta je došlo zbog toga što sufinanciranje općine u ekonomskoj cijeni vrtića nije dovoljno za pokriće svih troškova pa općina mora doznačiti još sredstava povrh toga.


	Obrazloženje ostvarenja rashoda i izdataka:

Ukupni rashodi ostvareni su sa 265.531,75 €, ili 46,48 %. U odnosu na prošlu godine to je veće za 11,58 %, a razlog je povećanje plaća te rast svih cijena ostalih rashoda.

Rashodi za zaposlene ostvareni su sa 46,68 % što je malo ispod planiranog. 

Rashodi za materijal i energiju su ostvareni sa 42,66 % od plana. Iznad plana su ostvareni rashodi za materijal i sirovine (kuhinja) iz razloga općeg rasta cijena svih materijala-indeks 55,14. 

Rashodi za usluge ostvareni su sa 53,32 %. 

Veće prekoračenje u tome imaju Ostale usluge-indeks 93,74 – zbog računa za izradu procjene rizika kućne vodoopskrbne mreže u iznosu 493,75 € što je jednokratni rashod te računa za grafičke usluge Foto studija ''Marta'' u iznosu 400,00 €, zatim Računalne usluge-indeks 72,22 –zbog povećanja cijene održavanja i ažuriranja web stranice vrtića i to sa 495,00 € u 2025. na 650,00 € 2026. g., pa usluge telefona, pošte i prijevoza – indeks 64,34 zbog računa za prijevoz djece na izlet u Krašograd, pa komunalne usluge – indeks 59,71 – zbog rasta cijene odvoza smeća s prosječnih 99,99 € u 2025.g. na 153,75 € u 2026.g.

Naknade troškova osobama izvan radnog odnosa – indeks 490,92 – tu su sadržani rashodi za dva ugovora o djelu sa dvije osobe koje su radile na programu obilježavanja 5. godišnjice rada vrtića.

Rashodi za nabavu nefinancijske imovine – nije ništa nabavljano.

	Obrazloženje prenesenog manjka odnosno viška financijskog plana:

Preneseni manjak iz prethodne godine iznosi  35.989,90 €.
Za razdoblje 1-6/2026. godine ostvaren je manjak prihoda od 13.905,84 €.
Do manjka došlo je zbog činjenice da se rashodi proračuna vode prema načelu primljenih računa i obračuna, tako da je u rashode uključena plaća za 6/2026 i  računi do 30.06.2026. godine, a prihodi se evidentiraju tek kada su naplaćeni tj. vode se prema načelu blagajne. Općina je za plaće 6/2026 i za sve troškove doznačila sredstva u srpnju 2026. godine.


2. POSEBNI IZVJEŠTAJ 


a) Izvještaj o zaduživanju na domaćem i stranom tržištu novca i kapitala

Vrtić se nije zaduživao na domaćem i stranom tržištu novca i kapitala u razdoblju 1-6/2026. godini.

b) Izvještaj o danim jamstvima i plaćanjima po protestiranim jamstvima

Vrtić nije davao jamstva i nije imao plaćanja po protestiranim jamstvima u razdoblju 1-6/2026. godine.

